open-index/open-wikipedia-markdown huggingface dataset:
Χαμουραμπί

[thumb|right|200px|Ανδριάντας του Χαμουραμπί - [Μουσείο του Λούβρου]]
Ο **Χαμουραμπί ** ή **Χαμουραπί** ήταν Ακκάδιος βασιλιάς της Βαβυλώνας από το 1792 μέχρι το 1750 π.Χ.. Ήταν ο μεγάλος γιος του Σιν Μουβαλίτ, τον οποίο και διαδέχθηκε. Ήταν μεγάλος μεταρρυθμιστής, νομοθέτης και κατακτητής. Κατά την βασιλεία του, η Βαβυλώνα ήταν το κύριο θρησκευτικό κέντρο της Μεσοποταμίας. Με την άνοδό του στο θρόνο, ο Χαμουραμπί έλεγχε μόνο ένα μικρό τμήμα της Βαβυλώνας, τη Σιπάρ και την περιοχή γύρω της. Ανάλωσε τα περισσότερα από τα 29 πρώτα έτη της βασιλείας του για να επιβάλει εσωτερική σταθερότητα και ευημερία. Το 1787 π.Χ. εισέβαλε στον Νότο, και κατέλαβε την Ισίν, αν και απέτυχε να πάρει την Ουρούκ. Διαμόρφωσε ένα συνασπισμό με τη Λάρσα και τη Μάρι περίπου από το 1779-1764 π.Χ., στον αμοιβαίο πόλεμο ενάντια στην Ασσυρία, το Ελάμ και τους ορεινούς λαούς. 

Στα μέσα τής δεκαετίας τού 1770 π.Χ., μαζί με τα στρατεύματα της Μάρι και τού Ελάμ, λεηλάτησε την Εσνούνα. Το 1764 συνέτριψε ένα στράτευμα εισβολέων, που αποτελείτο από Ελαμίτες, Ασσύριους, Γκούτιους και Εσνούνιους. Το επόμενο έτος επιτέθηκε στη Λάρσα, ενθαρρυνόμενος από έναν χρησμό. Κατέλαβε τη Λάρσα, και σάρωσε όλη τη Σουμερία. Νίκησε άλλον έναν συνασπισμό που αποτελείτο από το Ελάμ, την Εσνούνα, την Ασσυρία και τους Γκούτιους, κατέλαβε την Εσνούνα, και έφθασε στα Ασσυριακά σύνορα. Το 1761 π.Χ. χάλασε τη συμμαχία του με τον Ζίμρι-Λιμ τής Μάρι, και τον έκανε υποτελή. Δύο χρόνια αργότερα η Μάρι επαναστάτησε, και ο Χαμουραμπί επέστρεψε και κατέστρεψε εντελώς την πόλη. Μεταξύ των ετών περίπου 1760-1755 π.Χ., πολέμησε ενάντια στην Ασσυρία και την έκανε υποτελή. Η πόλις-κράτος Γιαμχάντ και οι σύμμαχοί του απώθησαν κάθε προσπάθεια της Βαβυλώνας να μπει στη Συρία. Ο Χαμουραμπί πήρε τον τίτλο «βασιλιάς Σουμέρ και Ακκάδ, βασιλιάς των τεσσάρων τετάρτων του κόσμου». Η αυτοκρατορία του Χαμμουραμπί απλωνόταν από τον Περσικό Κόλπο έως Βόρεια από τη Νινευή και από τα όρη του Ελάμ μέχρι τα υψώματα της Συρίας. Στη διάρκεια της βασιλείας του, συντάχθηκε ένας από τους αρχαιότερους νομοθετικούς κώδικες της ιστορίας, που έμεινε γνωστός σαν Κώδικας του Χαμουραμπί.

## Παραπομπές


## Πηγές
* Jacobsen, Th. (1943). "Primitive democracy in Ancient Mesopotomia". Journal of Near Eastern Studies 2 (3): 159–172. doi:10.1086/370672.
* Finkelstein, J.J. (1966). "The Genealogy of the Hammurabi Dynasty". Journal of Cuneiform Studies 20 (3): 95–118. doi:10.2307/1359643.
* Hammurabi (1952). Driver, G.R.; Miles, John C., eds. The Babylonian Laws. Oxford: Clarendon Press.

## Εξωτερικοί σύνδεσμοι
* 

Κατηγορία:Μεσοποταμία
Κατηγορία:Βασιλείς της Βαβυλώνας
Κατηγορία:Αρχαίοι νομοθέτες
Κατηγορία:Βασιλείς της Λάρσα
Μέγα Απόδειπνον

Το **Μέγα Απόδειπνον** είναι μία ακολουθία της ορθόδοξης λατρείας.

Τελείται το βράδυ, μετά το δείπνο, ως ευχαριστία για την πρόνοια του Θεού τη μέρα που πέρασε και ως ικεσία για τη διαφύλαξη του πιστού τη νύχτα που έρχεται. Χρησιμοποιείται κυρίως τα βράδια της περιόδου της Μεγάλης Σαρακοστής (πριν τη γιορτή της Ανάστασης του Χριστού), ενώ για τα βράδια του υπόλοιπου χρόνου προτιμάται μια συνοπτική, συντομότερη εκδοχή του, που ονομάζεται Μικρό Απόδειπνο.

Είναι μία από τις μεγαλύτερες ακολουθίες σε έκταση και απαρτίζεται από ψαλμούς του Ψαλτηρίου της Παλαιάς Διαθήκης, ύμνους (ο πιο γνωστός είναι ο «Κύριε των Δυνάμεων ...») και ευχές (όπως η «Ασπιλε, αμόλυντε ...» προς τη Θεοτόκο). 

Κατηγορία:Ορθοδοξία
Ντόρντρεχτ

Η **Ντόρντρεχτ** (ολλανδικά: **Dordrecht**) (πληθυσμός 119.649 το 2004) είναι η τρίτη μεγαλύτερη πόλη της Ολλανδικής επαρχίας της Νότιας Ολλανδίας. Η πόλη βρίσκεται στην τοποθεσία χετ Ντριριβιερενπούντ (η διασταύρωση τριών ποταμών) όπου ο ποταμός Μπενέντεν Μερβέντε χωρίζεται στους ποταμούς Νόορντ και Άουντε Μάας. 

Ο δήμος καλύπτει το Νησί Ντόρντρεχτ, στα βορειοδυτικά του οποίου βρίσκεται η πόλη. 

Η Ντόρντρεχτ διαθέτει βιομηχανίες ναυπηγείων, ξυλείας και μεταλλουργίας, καθώς και ένα μικρό λιμάνι.

Κατά τη διάρκεια του Καρναβαλιού η Ντόρντρεχτ ονομάζεται *Οοι- εν Ράμσχατ* (η τρύπα της προβατίνας και του κριαριού) και οι κάτοικοί της *Σχαπενκόππεν* (Κεφάλια προβάτων). Ολόκληρο το χρόνο οι τουρίστες μπορούν να αγοράσουν σουβενίρ που έχουν να κάνουν με πρόβατα. Το όνομα αυτό κατάγεται από μια παλιά λαϊκή ιστορία για φοροδιαφυγή. Κατά τη διάρκεια του 17ου αιώνα η εισαγωγή κρέατος ή βοδινών φορολογείτο. Δύο άντρες έντυσαν ένα πρόβατο που αγόρασαν έξω από την πόλη για να μοιάζει με άντρα. Το πρόβατο αποκαλύφτηκε καθώς βέλασε όταν οι τρεις άντρες (οι δύο άντρες και το πρόβατο) πέρασαν από την την πύλη της πόλης. 

Οι κάτοικοι της Ντόρντρεχτ αποκαλούνται Ντορνττενάρεν (ενικός: Ντορνττενάαρ). Η Ντόρτντρεχτ ανεπίσημα αποκαλείται Ντορνττ. 

## Αξιοθέατα

Ενδιαφέροντα μέρη της πόλης είναι:

*Η προκυμαία του ποταμού και η Πύλη Χροοτχόοφντς
*Η Χρότε Κερκ (Μεγάλη Εκκλησία) με τον ανολοκλήρωτο πύργο
*Τα κανάλια
*Τα εμπορικά σπίτια

## Ιστορία
Η Ντόρντρεχτ απέκτησε δικαιώματα πόλης το 1220, γεγονός που την καθιστά την παλαιότερη πόλη της σημερινής Ολλανδίας. Το 1421 η πλημμύρα της Αγίας Ελισάβετ έπνιξε μεγάλα μέρη της νότια Ολλανδίας, και προκάλεσε τη μετατροπή της Ντόρντρεχτ σε νησί. Η στρατηγική της θέση την έκανε σημαντική εμπορική πόλη (από το 1299), όπου εμπορεύονταν κρασί, ξύλο και δημητριακά. 

Το 1572 εκπρόσωποι από όλες τις πόλεις της Ολλανδίας συγκεντρώθηκαν στην Ντόρντρεχτ για να ανακηρύξουν την ανεξαρτησία τους από την Ισπανία και την αναγνώριση του Γουλιέλμου της Οράγγης ως ηγέτη του νεοσύστατου Ολλανδικού κράτους. Το 1618/1619 έλαβε χώρα μια σηματική θρησκευτική συνάντηση, αποκαλούμενη σύνοδος της Ντορνττ, που διευθέτησε με τις αποφάσεις της το θέμα του Αρμινιανισμού, και σχεδίασε για τη Στατενφερτάλινχ, την πρώτη Ολλανδική μετάφραση της Βίβλου. Κατά τη διάρκεια του 18ου αιώνα η σημασία της Ντόρντρεχτ άρχισε να μειώνεται, και το Ρότερνταμ έγινε η βασική πόλη στην περιοχή.

## Παραπομπές


## Εξωτερικοί σύνδεσμοι

*Επίσημη ιστοσελίδα
*Χάρτης

Κατηγορία:Πόλεις της Ολλανδίας
Κατηγορία:Νότια Ολλανδία
Νομοσχέδια Τσιριμώκου

Τα **Νομοσχέδια Τσιριμώκου** ήταν σειρά νομοσχεδίων που κατατέθηκαν προς ψήφιση το 1913 από τον τότε Υπουργό Παιδείας (Εκκλησιαστικών και Δημοσίας Εκπαιδεύσεως) Ιωάννη Τσιριμώκο της κυβέρνησης των Φιλελευθέρων του Ελευθέριου Βενιζέλου. Αφορούσαν στην μεταρρύθμιση της ελληνικής εκπαίδευσης, όπως είχε εξαγγελθεί στο πολιτικό πρόγραμμα των Φιλελευθέρων. Ήταν επεξεργασμένα από το Δημήτρη Γληνό, ο οποίος έγραψε και την εισηγητική έκθεση των νομοσχεδίων. 

## Βασικά σημεία
Τα βασικότερα σημεία των νομοσχεδίων πρόβλεπαν τα εξής:

*Τα έτη υποχρεωτικής εκπαίδευσης θα αυξάνονταν σε έξι.
*Το Ελληνικό Σχολείο θα καταργούνταν και στη θέση του θα καθιερωνόταν το τριετές Αστικό Σχολείο.
*Το Γυμνάσιο θα γινόταν εξαετές και θα χωριζόταν σε δυο κύκλους. Τα μαθήματα θα ήταν κοινά τα δυο πρώτα χρόνια και κατόπιν θα χωριζόταν σε θεωρητικό (φιλολογικό) και πραγματικό (θετικό).
*Θα καταργούταν η διδασκαλία των αρχαίων ελληνικών στο Δημοτικό Σχολείο και το Αστικό Σχολείο. Στη θέση τους θα διδασκόταν η καθαρεύουσα.
*Θα δημιουργούνταν δίκτυο τεχνικοεπαγγελματικής εκπαίδευσης.

Ακόμα λαμβανόταν μέριμνα για ανέγερση σχολικών κτιρίων, για την πληρέστερη επιστημονική και παιδαγωγική κατάρτιση των διδασκόντων, ειδική μέριμνα για την εκπαίδευση των γυναικών και την καταπολέμηση του αναλφαβητισμού.

Τα νομοσχέδια αυτά δεν ψηφίστηκαν, συναντώντας αντίδραση κυρίως για τη μείωση της διάρκειας του Γυμνάσιου και την κατάργηση της διδασκαλίας των αρχαίων. Η μεταρρύθμιση «μπήκε στο χρονοντούλαπο» όπως είπε ο Δημήτρης Γληνός, μέχρι την επόμενη προσπάθεια των Φιλελεύθερων το 1917.

## Παραπομπές

Κατηγορία:Νεοελληνική εκπαίδευση
Κατηγορία:Μεταρρυθμίσεις στην Ελλάδα
Ποζολάνη

μικρογραφία|Ποζολάνη
Η **ποζολάνη** είναι ένα ανόργανο υλικό με ιδιότητες παραπλήσιες με αυτές του τσιμέντου (υδραυλικές ιδιότητες).

## Προέλευση
Μπορεί να προέρχεται είτε από τη φύση (φυσικές ποζολάνες), είτε από τεχνητές πηγές (σκωρία υψικαμίνων, ιπτάμενη τέφρα - στάχτη σταθμών παραγωγής ενέργειας που χρησιμοποιούν κάρβουνο ή λιγνίτη - ή silica fume - στάχτη που παράγεται κατά τη θέρμανση πυριτικού).

Η φυσική ποζολάνη είναι βιομηχανικό ορυκτό ηφαιστειακής προέλευσης (ηφαιστειακοί τόφφοι) και περιέχει υψηλό ποσοστό ενεργού διοξειδίου του πυριτίου αλλά και οξείδιο του αργιλίου - αλουμίνα. Μεγάλη ποικιλία ορυκτών έχει ποζολανικές ιδιότητες και μπορούν να χαρακτηριστούν φυσικές ποζολάνες.

## Ιδιότητες
Αλεσμένη ποζολάνη, αναμιγμένη με άσβεστο και νερό, δημιουργεί ένα είδος κονιάματος. Αυτό συμβαίνει γιατί με την παρουσία της ασβέστου και του νερού, το πυριτικό και η αλούμινα αντιδρούν σχηματίζοντας υδραυλικές ενώσεις, όπως ακριβώς και στο τσιμέντο.

## Ιστορία
Η ανακάλυψη των ιδιοτήτων της ποζολάνης έγινε από τους Ρωμαίους. Το όνομά της προέρχεται από το χωριό Ποτσουόλι (Pozzuoli. που ονομαζόνταν τότε Puteoli) της Ιταλίας στην περιοχή του Βεζούβιου απ' όπου εξορύχθηκαν σημαντικές ποσότητες από τους Ρωμαίους. Η ποζολάνη ήταν συστατικό του Ρωμαϊκού σκυροδέματος - λατ. *opus caementicium -* το οποίο αποτέλεσε σημαντική καινοτομία των Ρωμαίων στις κατασκευές.

## Χρήσεις
Σήμερα χρησιμοποιείται ευρύτατα στην τσιμεντοβιομηχανία (ποζολανικά τσιμέντα) σαν πρόσθετο.

## Παραπομπές


## Εξωτερικοί σύνδεσμοι
* 
* 

Κατηγορία:Οικοδομικά υλικά
Μηναίον

Με την ονομασία **Μηναίον**, φέρεται ένα σύνολο 12 βιβλίων, ένα για κάθε μήνα του έτους, εξ ου και ο όρος στον πληθυντικό "**Μηναία**", άνισου όγκου τόμοι, τα οποία περιέχουν τις Ακολουθίες των σταθερών εορτών. Σε αντίθεση με το Τριώδιο και το Πεντηκοστάριο, που περιέχουν ύμνους των κινητών εορτών, εξυπηρετεί υμνολογικά τις Ακολουθίες των λεγόμενων ακινήτων εορτών.

## Οι σταθερές εορτές
Οι ακίνητες εορτές διακρίνονται σε:
*δεσποτικές: Χριστούγεννα, Περιτομή, Υπαπαντή, Θεοφάνια, Μεταμόρφωση, Ύψωση του Τίμιου Σταυρού, κ.ά.
*θεομητορικές: Γενέσιο, Εισόδια της Θεοτόκου, Ευαγγελισμός της Θεοτόκου, Κοίμηση της Θεοτόκου, κ.ά. 
*μνήμες Αγίων.

## Το περιεχόμενο των Μηναίων
Το βραχύτερο Μηναίο είναι του Απριλίου, γιατί, ενόψει του εορτασμού της κινητής εορτής τού Πάσχα, η Εκκλησία απέφυγε να ορίσει στο πρώτο εικοσαήμερο άλλες εορτές ή μνήμες πανηγυριζομένων Αγίων. Το εκτενέστερο είναι αυτό του Δεκεμβρίου, ακολουθούμενο κατά πόδας από εκείνο τού Ιανουαρίου. Η έκταση τού κάθε τόμου δεν προδικάζει τη -θεολογική και καλλιτεχνική- ποιότητα των περιεχομένων ύμνων. Πολλές ομάδες ύμνων για Αγίους είναι άτεχνες απομιμήσεις, επαναλήψεις και αναπαραγωγές παλαιοτέρων.

Τους ύμνους που περιέχουν τα Μηναία συνέθεσαν, ίσως και εκατοντάδες, υμνογράφοι σε εντελώς διακεκριμένες εποχές. Άλλοι γνωστοί και επώνυμοι, άλλοι άσημοι ή ανώνυμοι.

Τα Μηναία και άλλα υμνογραφικά λειτουργικά βιβλία προοριζόταν για χρήση στα μοναστήρια, όχι στους ενοριακούς ναούς: οι μακρές, γεμάτες ύμνους και αναγνώσματα ακολουθίες που προβλέπονται στα βιβλία, αφορούσαν τους μοναχούς.

Τα 12 βιβλία προβάλλουν ιερά πρόσωπα τού Χριστιανισμού προς μίμηση ή ανακαλούν στο παρόν ιερά γεγονότα. 

## Παραπομπές



## Εξωτερικοί σύνδεσμοι
*Μηναία, Αρχιεπισκοπή Αμερικής

Κατηγορία:Βιβλία Λειτουργικής
Όθρυς

Το **[[βουνό|όρος]] Όθρυς** (επίσης και παλιότερα **Όρθρυς**) βρίσκεται στη νοτιοδυτική πλευρά του Νομού Μαγνησίας και στη βορειοανατολική πλευρά του Νομού Φθιώτιδας και οριοθετεί τη Θεσσαλία και τη βόρεια Στερεά Ελλάδα. Η ψηλότερη κορυφή είναι το Γκιούζι  με υψόμετρο 1.726μ, ενώ οι χαράδρες συχνά ξεπερνούν τα 1.300μ . Η ανατολική πλευρά του βουνού βλέπει τον Παγασητικό κόλπο, ενώ η νότια τον Μαλιακό κόλπο.

Έχει δάση βελανιδιάς, δρυός και ελάτης κυρίως κεφαλληνιακής αλλά και υβριδογενούς. Ένα από τα προβλήματα της περιοχής είναι η υπερβόσκηση καθώς και παλιότερα η υλοτομία της ελάτης που τα τελευταία χρόνια έχει περιοριστεί.

Αποτελεί καταφύγιο θηραμάτων και παρατηρείται πυκνή βλάστηση: το πλούσιο φυσικό περιβάλλον έχει αναδείξει το βουνό τα τελευταία χρόνια ως προορισμό οικοτουρισμού.

Ένα από τα χωριά που βρίσκονται στους πρόποδες του όρους είναι η Σπαρτιά Φθιώτιδας η Παλαιοκερασιά, Κοκκωτοί στη Μαγνήσια (550μ), Μύλοι Πελασγίας στη Φθιώτιδα, Πελασγία, Άγιος Ιωάννης στη Μαγνησία (760μ),καθώς και η Βρύναινα στη Μαγνησία (650μ), ενώ κοντά στο δεύτερο βρίσκονται τα μοναστήρια Κάτω και Άνω Παναγίας ￼￼.Επίσης στους Μύλους βρίσκεται και η Μονή Αγίου Γεωργίου.

Καθώς και στη Σπαρτιά Φθιώτιδας βρίσκεται η Ιερά Μονή Αγίας Παρασκευής.

Στην ελληνική μυθολογία, το όρος Όθρυς είναι το βουνό των Τιτάνων, στο οποίο είχαν οχυρωθεί κατά τη σύγκρουσή τους με τους θεούς του Ολύμπου. Από εκεί πετούσαν γιγάντιους βράχους προς τον Όλυμπο.

Την 5η Φεβρουαρίου 1991 έπεσε στην Όθρυ, στην κορυφή Τσατάλι, μεταγωγικό αεροσκάφος C-130 της Πολεμικής Αεροπορίας με αποτέλεσμα να σκοτωθούν οι επιβαίνοντες αξιωματικοί, υπαξιωματικοί και σμηνίτες, συνολικά 63 άτομα.

Στην Όθρυ βρίσκεται δίδυμη σιδηροδρομική σήραγγα μήκους 6,5 χλμ η οποία θα αποτελέσει τμήμα του σιδηροδρομικού άξονα Αθήνας-Θεσσαλονίκης, αλλά και αντίστοιχη δίδυμη οδική σήραγγα, τμήμα του Αυτοκινητοδρόμου 3.

## Παραπομπές

## Εξωτερικοί σύνδεσμοι
*Πληροφορίες και φωτογραφίες από το βουνό Όθρυς
*Δήμος Αλμυρού - Όθρυς 

Οθρυς
Οθρυς
Αχιλλέας Αλφεράκης

Ο **Αχιλλέας Νικολάγιεβιτς Αλφεράκης** (, Χάρκοβο, 3 Ιουλίου 1846 - Αγία Πετρούπολη, 27 Δεκεμβρίου 1919) ήταν Ρώσος, ελληνικής καταγωγής, συνθέτης.

Σπούδασε στο Πανεπιστήμιο της Μόσχας και ανήκει στη ρωσική εθνική σχολή. Συνέθεσε πάρα πολλά φωνητικά έργα (23 τετράδια με πάνω από 120 τραγούδια), 2 όπερες («Ο Βασιλιάς του Δάσους» και «Η Νύχτα της Βάπτισης» ή «Η Παραμονή του Αι-Γιάννη») και μουσική δωματίου, με πολλές επιρροές από τη δημοτική μουσική της Ρωσίας. Ανέπτυξε έντονη κοινωνική και πολιτική δράση. Το 1880 έως το 1888 διετέλεσε δήμαρχος του Ταγκανρόγκ και επί δημαρχίας του η πόλη γνώρισε μέρες λαμπρής καλλιτεχνικής δόξας. 

[μικρογραφία|αριστερά|300px|Παλάτι Αλφεράκη [Ταγκανρόγκ]]

Το 1888 ο Αλφεράκης παραιτήθηκε από τη δημαρχία και μετακόμισε στην Αγία Πετρούπολη, όπου έγινε καγκελάριος του Υπουργείου Εσωτερικών το 1891 και πρώτος διευθυντής της
ρωσικής υπηρεσίας τηλεγράφων. Ο Αλφεράκης αφιέρωσε ένα μεγάλο μέρος της ζωής του στη μουσική. Πέθανε το 1919.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Ρώσοι ελληνικής καταγωγής
Κατηγορία:Ευγενείς της Ρωσικής Αυτοκρατορίας
Κατηγορία:Κυβερνήτες του Ταγκανρόγκ
Κατηγορία:Ρώσοι συνθέτες κλασικής μουσικής
Κατηγορία:Έλληνες συνθέτες κλασικής μουσικής
Κώστας Μπίρης

Ο **Κώστας H. Μπίρης** (1899 - 9 Δεκεμβρίου 1980) ήταν Έλληνας αρχιτέκτονας, πολεοδόμος και λαογράφος.

## Βιογραφία
Το 1966 ο Δήμος Αθηναίων, αναγνωρίζοντας την προσφορά του Κώστα Μπίρη στον αρχιτεκτονικό σχεδιασμό της πόλης, του πρότεινε και τύπωσε δημοσία δαπάνη το βιβλίο του *Αι Αθήναι: Από τον 19ον εις τον 20ον αιώνα*, στο οποίο παρουσιάζονται αποσπάσματα από προηγούμενες μελέτες του μαζί με επιπλέον αναλύσεις για κτίρια και περιοχές των Αθηνών. (Σημείωση: τα πρακτικά της συνεδρίασης, υπάρχουν ως εισαγωγή στην πρώτη έκδοση του βιβλίου)

## Βιβλία, μελέτες και πονήματα
*1933, *Τα πρώτα σχέδια των Αθηνών: ιστορία και ανάλυσίς των*
*1940, *Αι εκκλησίαι των παλαιών Αθηνών*
*1942, *Οι γύφτοι : μελέτη λαογραφική και εθνολογική*
*1945, *Τοπωνυμικά των Αθηνών*
*1946, *Σχέδιον ανασυγκροτήσεως της Πρωτευούσης*
**περιέχει το σχέδιο για την δημιουργία αρχαιολογικού πάρκου στις περιοχές Ακροπόλεως, Πλάκας, Δημοσίου Σήματος, Ιεράς Οδού.
*1952, *Ιστορία του Εθνικού Μετσόβιου Πολυτεχνείου: αι σχολαί, οι καθηγηταί, οι ευεργέται, τα κτιρία*
*1954, *[[Ρομ|Ρώμ]] και γύφτοι: εθνογραφία και ιστορία των τσιγγάνων*
*1957, *Ιστορία του [[ΕΜΠ|Εθνικού Μετσόβιου Πολυτεχνείου]]: μέχρι της ιδρύσεως των ανωτάτων σχολών*

*1959, *Τα Αττικά του [[Εβλιγιά Τσελεμπή|Εβλιά Τσελεμπή]]: αι Αθήναι και τα περίχωρα των κατά τον 17ον αιώνα*
*1960, *Αρβανίτες οι Δωριείς του νεότερου Ελληνισμού: ιστορία των Ελλήνων Αρβανιτών*
*1962, *Ο [[Απόστολος Παύλος]] εν Αθήναις*
*1966, *Αι Αθήναι: Από τον 19ον εις τον 20όν αιώνα*
*1971, *Αι Τοπονυμίαι της Πόλεως και των Περιχώρων των Αθηνών - Η Μετονομασία των Οικισμών*

## Παραπομπές


## Εξωτερικοί σύνδεσμοι
*Εκκλησίες στου Ψυρρή

Κατηγορία:Έλληνες λαογράφοι
Κατηγορία:Έλληνες συγγραφείς του 20ού αιώνα
Κατηγορία:Έλληνες αρχιτέκτονες
Κατηγορία:Έλληνες πολεοδόμοι
Εκτός Ελέγχου

Οι **Εκτός Ελέγχου** ήταν ελληνικό πανκ συγκρότημα από τη Θεσσαλονίκη που σχηματίστηκε στα μέσα της δεκαετίας του '80 και διαλύθηκε το 2003. Στην αρχή έπαιζαν διασκευές από ξένα πανκ συγκροτήματα (Sex Pistols, Ramones, The Clash) και αργότερα με τα δικά τους τραγούδια και ξεχωριστό ήχο έγιναν ένα απ' τα σημαντικότερα Punk rock συγκροτήματα της ελληνικής σκηνής. Έκαναν συναυλίες στην Ελλάδα και στο εξωτερικό. 

Το 1986 συμμετέχουν στην κασετοσυλλογή της Lazy Dog Records με τίτλο *[[No Dogs Fly Here]]*. Το καλοκαίρι του 1990, ηχογραφούν ένα δίσκο που επρόκειτο αρχικά να κυκλοφορήσει το χειμώνα της ίδιας χρονιάς από τη Lazy Dog Records. Κάποια προβλήματα ανέβαλαν την κυκλοφορία και τελικά ο δίσκος κυκλοφορεί τον Ιούλιο του 1994 με τίτλο το όνομά τους. Λίγο αργότερα συμμετέχουν σε συλλογή της Act-Up με το κομμάτι «Σ' αυτή την πόλη», το οποίο είναι διασκευή τραγουδιού των Γκρόβερ. 

Από το 1992, ο Αργύρης Γεωργουλής συνεργάζεται με τον Γιώργο Καρανικόλα των Last Drive και σχηματίζουν τους Blackmail, με τους οποίους κάνουν τέσσερις στούντιο παραγωγές (*Life After Death* - 1993, *Overexposed* - 1995, *Seven* - 2000 και *The Gift* το 2012, ως BLML) και ορισμένα live. 

Ο Αποστόλης Δαδάτσης το 2003, και αφού οι Εκτός Ελέγχου έχουν διαλυθεί, πηγαίνει στους *Γκέτο* ως τραγουδιστής. Οι Εκτός Ελέγχου έχουν διαλυθεί, ωστόσο επανασυνδέονται κατά καιρούς για να παίξουν σε διάφορες περιστάσεις.

## Πρώην μέλη
*Αποστόλης Δαδάτσης (κιθάρα/φωνή)
*Γιάννης "Johnakis" Γιαννάκης (κιθάρα)
*Αργύρης Γεωργουλής (ηλ. μπάσο)
*Γιάννης Γεωργίου (τύμπανα)

## Δισκογραφία
*Demo (κασέτα), μέσα '80
*Εκτός Ελέγχου (LP - Lazy Dog Records), 1994

## Συμμετοχές
* No dogs fly here (1986 - Tape)
* Ράδιο Ουτοπία 1 Nobody's gonna fight for you (1991 - Tape)
* Ράδιο Ουτοπία 2 You ain't got no friends no more (1991 - Tape) 
* Ράδιο Ουτοπία 4 Warkcamp (1993 - Tape)
* Σκουπιδότοποι Ονείρων (1994 - Tape) 
* Κύμα Πανικού Ι (1994 - Tape) 
* Ράδιο Ουτοπία 6 Κακός και μόνος (1995 - Tape)
* Act Up [1995 - LP] (FM Records)
* Ωδή στο χάος (1996 - Tape) 
* In dog we trust (1999 - CD)

## Παραπομπές


Κατηγορία:Ελληνικά punk rock συγκροτήματα
Κατηγορία:Ελληνικά μουσικά συγκροτήματα
Μάσκες

Οι **Μάσκες** ήταν ένα ροκ/Alternative Rock ελληνικό ροκ συγκρότημα από τη Θεσσαλονίκη, το οποίο δημιουργήθηκε το 1994. Ο Νίκος Ιωακειμίδης (Φωνή, Κιθάρα, Synths, Μπάσο, Programming) ήταν η κεντρική φιγούρα του συγκροτήματος. Ο Άκης Κατσουπάκης (Synths, Πιάνο, Ενορχήστρωση, Programming) ήταν επίσης βασικό μέλος. Μεταξύ άλλων, γνωστά τους τραγούδια είναι τα "Σαν Όνειρο", "Άρωμα" και "Ταξίδι στο χρόνο". Το συγκρότημα έχει διαλυθεί. Το 1998 κυκλοφόρησε ο δίσκος Ζήλιον (Ano Kato Records) από τους Νίκο Ιωακειμίδη και Άκη Κατσουπάκη. Το 2006 κυκλοφόρησε ο προσωπικός δίσκος του Νίκου Ιωακειμίδη "Φύρα (Universal). 

## Μέλη
*Νίκος Ιωακειμίδης - Φωνή, Κιθάρα, Synths, Μπάσο, Programming
*Άκης (cats) Κατσουπάκης - Synths, Πιάνο, Ενορχήστρωση, Programming
*Βασίλης Πέγιος - Μπάσο
*Σωτήρης Σαρκαβάζης - Κιθάρα
*Άγγελος Βαλαβάνης - Τύμπανα, Κρουστά
*Σπύρος Χατζηκωνσταντίνου - Κιθάρα
*Σταύρος Ρωσσόπουλος - Κιθάρα (φιλική συμμετοχή στο δίσκο «Μάσκες» 1995)
*Βαγγέλης Κοντόπουλος - Μπάσο
*Νίκος Ψοφογιώργος - Τύμπανα, Κρουστά
*Λευτέρης Αγγουριδάκης - Κρουστά
*Αλέξης Αποστολάκης - Τύμπανα, Κρουστά
*Χρήστος Κλάρος - Μπάσο
*Πάνος Τόλιος - Τύμπανα
*Χρήστος Μιλκούδης - Κρουστά
*Μάρκος Αζούδης - Κιθάρα 
*Βαγγέλης Νοτόπουλος - Μπάσο
*Χρήστος Κουτσούρης - Τύμπανα
*Τζένη Πατίκα - Synths, Πιάνο, Programming
thumb|right|

## Δισκογραφία
*Μάσκες (Ano Kato Records) 1995
*Όλα Περνούν... Και Φεύγουν (Ano Kato Records) 1996
*Κάθε Δεύτερο Λεπτό (Ano Kato Records) 1998
*Σχέδιο Με Βροχή (ΕΜΙ) 2000
*Γέφυρες Στις Ταράτσες (ΕΜΙ) 2002

## Συμμετοχές
*Φάκελος Rock 2 (MBI) 2000
*Στον Π - Αφιέρωμα Στον Παύλο Σιδηρόπουλο (Μεσόγειος) 2000

## Παραπομπές


## Εξωτερικοί σύνδεσμοι
*http://www.discogs.com/artist/Μάσκες

Μασκες
Οι Φόβοι του Πρίγκηπα

**Οι Φόβοι του Πρίγκηπα** ήταν ελληνικό ροκ συγκρότημα της δεκαετίας του '90. 

## Βιογραφία
Οι Φόβοι του Πρίγκηπα ξεκίνησαν την πορεία τους το 1995 στο Ρέθυμνο οι Ανδρέας Αλμπάνης (φωνή κιθάρα), Αντώνης Αντωνίου (τύμπανα/φωνητικά), Πάρις Τεκίδης (κιθάρα), Σωτήρης Τόμζας (Tony Marrek) (ηλεκτρικό μπάσο). Ο πρώτος δίσκος "Οι Φόβοι του Πρίγκηπα" κυκλοφορεί το Φεβρουάριο του 1997. Περιλαμβάνει ηχογραφήσεις που έγιναν στο studio Magnanimus, στην Θεσσαλονίκη το χειμώνα του 1996, σε παραγωγή του Γιώργου Πεντζίκη. Τον Απρίλιο του 1997 παίζουν support στο ΡΟΔΟΝ πριν από τους John Spencer Blues Explosion.

Το 1998 κυκλοφορούν το EP "Οι Φόβοι του Πρίγκηπα" και τον δεύτερο δίσκο τους, "Φάρσα με Χρυσή Συνοχή". Οι ηχογραφήσεις γίνονται στα Action Studios στην Αθήνα με ηχολήπτη τον Άρη Χρήστου. Το Σεπτέμβριο του 1998 αποχωρεί ο Σωτήρης Τομζάς (Tony Marrek) και τη θέση του παίρνει ο Ανδρέας Στρατέας, μέλος των Asphodel. Την άνοιξη του 1999 το συγκρότημα εγκαταλείπει το Ρέθυμνο εγκαθίσταται στην Αθήνα. 

Στη συνέχεια έρχεται η αντικατάσταση του Ανδρέα Στρατέα από ένα καινούργιο μπασίστα. Ο Αλέξης Καρακώστας, ο οποίος είχε και στο παρελθόν ακολουθήσει τη μπάντα σε αρκετές συναυλίες, είναι το νέο μέλος. Την άνοιξη του 2000 ηχογραφείται στα Sierra Studios στην Αθήνα το τρίτο album του group, "Ο Τελευταίος Διαστημοταυρομάχος", με ηχολήπτη τον Λάζαρο Καραγιάννη. 

Το 2005 τα τέσσερα μέλη του group ζουν, σπουδάζουν, εργάζονται και δημιουργούν στην Αθήνα.

Τρία από τα μέλη των Φόβων του Πρίγκηπα, οι Αντώνης Αντωνίου, Πάρις Τεκίδης και Αλέξης 'De Goustimus' Καρακώστας, μετά τη διάλυση του συγκροτήματος, σχημάτισαν το αγγλόφωνο group Action Ladies. Έχουν εμφανιστεί σε αρκετές πόλεις της Ελλάδας και ο ήχος τους προσεγγίζει αρκετά το stoner rock.

## Δισκογραφία
*Φόβοι του πρίγκηπα (Virgin)1997
*Φάρσα με χρυσή συνοχή (Virgin)1998
*Φόβοι του πρίγκηπα (Virgin)1998
*Ο τελευταίος διαστημοταυρομάχος (Virgin)2001

## Συμμετοχές
*Φάκελος Rock (MBI)1999

Φοβοι του Πριγκηπα
Τα Φώτα που Σβήνουν

**Τα Φώτα που Σβήνουν** ήταν ελληνικό μουσικό συγκρότημα, που το αποτελούσαν οι Στάθης Δρογώσης (φωνή/πλήκτρα), Δημήτρης Τζιμέας (κιθάρα), Κώστας Γιαννίρης (ηλεκτρικό μπάσσο) και Ντομένικο Μπονάσσι (όμποε/κιθάρα/φυσαρμόνικα/φωνητικά).

## Βιογραφία
Το συγκρότημα δημιουργήθηκε το 1996 και αρχικά λεγόταν "Αρχαιοκάπουλοι".

Το καλοκαίρι του 1997 υπέγραψαν συμβόλαιο με την δισκογραφική εταιρεία Warner.

Τον Ιούνιο του 1998 μπαίνουν στο studio. Οι ηχογραφήσεις ολοκληρώνονται το Φεβρουάριο του 1999 και τον Μάιο κυκλοφορεί το album, με τίτλο το όνομά τους.

Στη συνέχεια συνεργάστηκαν με καλλιτέχνες όπως ο Μανώλης Φάμελλος, οι Ενδελέχεια, ο Μιλτιάδης Πασχαλίδης, ο Νίκος Ζιώγαλας, οι Active Member, οι Ονειροπαγίδα, τα Υπόγεια Ρεύματα.

Το συγκρότημα σταμάτησε να δραστηριοποιείται το 2001.

## Δισκογραφία
*Τα φώτα που σβήνουν (Wea) 1999
*Η γη απ τ αστέρια (Wea)   2001

## Συμμετοχές
*Στον Π. (Μεσόγειος) 2001

Κατηγορία:Ελληνικά pop rock συγκροτήματα
Κατηγορία:Ελληνικά μουσικά συγκροτήματα
Γκέτο (συγκρότημα)

Οι **Γκέτο** είναι ελληνικό ροκ μουσικό συγκρότημα που δημιουργήθηκε από πρώην μέλη των συγκροτημάτων Τρύπες, Mushrooms, Big Sleep και Εκτός Ελέγχου. Ο ήχος τους συνδυάζει δυναμικά στοιχεία από το πανκ μέχρι την ελεκτρόνικα.

## Βιογραφία
Τον Μάιο του 2001 έπαιξαν για πρώτη φορά μαζί ο Γιώργος Αθανασιάδης (ηλεκτρικό μπάσσο), ο Γιώργος Παπάζογλου (κιθάρα/κρουστά) και ο Γιώργος Τόλιος (τύμπανα πρώην Τρύπες).

Τον Αύγουστο του ίδιου χρόνου έγινε μέλος του σχήματος ο Ασκληπιός Ζαμπέτας (ηλεκτρική κιθάρα, πρώην Τρύπες) και έγραψαν τα πρώτα τραγούδια τους.

Την άνοιξη του 2002 ο Αποστόλης Δαδάτσης (τραγουδιστής στο συγκρότημα Εκτός Ελέγχου) πήρε τη θέση του τραγουδιστή στο συγκρότημα και με αυτή τη σύνθεση έκαναν τις πρώτες live εμφανίσεις τους το καλοκαίρι του 2002.

Το χειμώνα του 2002 ολοκλήρωσαν την ηχογράφηση του πρώτου τους CD με τίτλο *Μα αν είσαι από εκεί* που κυκλοφόρησε τον Απρίλιο του 2003 από την δισκογραφική εταιρεία Hitch-Hyke.

## Δισκογραφία
**Μα αν είσαι από εκεί* (Hitch-Hyke) 2003

Γκετο
Αρχάνθρωποι

thumb|200px|Οι Αρχάνθρωποι
Το συγκρότημα **Αρχάνθρωποι** κινείται στον ευρύτερο χώρο του ροκ συνδυάζοντας όμως και πολλά μουσικά είδη όπως το εναλλακτικό ποπ - ροκ, τη funk, τα blues, το swing. Όπως φαίνεται και από τις τρεις δουλειές που έχουν κυκλοφορήσει, δίνουν ιδιαίτερο βάρος στο στίχο. Κάποιες από τις θεματικές που συναντώνται στα τραγούδια τους αφορούν στη ζωή και τα σύγχρονα κοινωνικά προβλήματα, υπαρξιακές και μεταφυσικές αναζητήσεις, χωρίς να λείπει το ερωτικό στοιχείο, έχοντας πρωταγωνιστές, καταραμένους ήρωες, μπλεγμένους πολλές φορές σε παραβατικές καταστάσεις.    

Τους Αρχανθρώπους δημιούργησε ο Αλέξανδρος Ζαχαριάδης το 1997 στη Θεσσαλονίκη.  Το σχήμα αποτελείται από τους Αλέξανδρο Ζαχαριάδη (φωνή, κιθάρα, σύνθεση, στίχοι), Κρυστάλλη Βουζάκη (κιθάρα),  Κωνσταντίνο Σακαλή (πλήκτρα), Ελισάβετ Μήτσα (βιολί)  και Νίκο Βοζίκη (κρουστά). 

Το 2006 κυκλοφόρησε ο 3ος δίσκος των Αρχάνθρωπων, «Εφήμεροι Εραστές». Έπαιξαν οι μουσικοί: Αλέξανδρος Ζαχαριάδης (φωνητικά), Νίκος Νικολόπουλος (μπάσο, κιθάρα), Δημήτρης Τσακυρίδης (πλήκτρα), Γιώργος Μεταλληνός (κιθάρες), Ύρια (γωνητικά), Αλέκος Παπαδόπουλος (τύμπανα), Φώτης Σιώτας (βιολί).

## Δισκογραφία
*Η ΠΤΗΣΗ ΤΟΥ ΙΚΑΡΟΥ 1998
*ΑΙΝΙΓΜΑΤΑ ΚΑΙ ΜΥΣΤΙΚΑ 2002
*ΕΦΗΜΕΡΟΙ ΕΡΑΣΤΕΣ 2006

## Συμμετοχές
*ΦΑΚΕΛΟΣ ROCK 1999

## Εξωτερικοί σύνδεσμοι
* archanthropoi.gr - Επίσημος διαδικτυακός τόπος

Κατηγορία:Ελληνικά rock συγκροτήματα
Χάρτινος κόσμος

Το ***Χάρτινος Κόσμος*** είναι ο τίτλος μιας κινηματογραφικής ταινίας μικρού μήκους σε σκηνοθεσία της Βάγιας Δανιηλίδου.

## Πλοκή
*"Τι είναι αληθινό και τι φανταστικό σε έναν χάρτινο κόσμο;"*

Η Μυρτώ είναι ένα οκτάχρονο κοριτσάκι που ζει με τους γονείς της σε μια μεγαλούπολη. Λόγω της έντονης επαγγελματικής τους ζωής, οι γονείς της Μυρτώς αρχίζουν να απομακρύνονται από κοντά της. Παγιδευμένη σ' αυτή την κατάσταση, στον (φαινομενικά) πραγματικό κόσμο των ενηλίκων, η Μυρτώ προσπαθεί να δημιουργήσει με τη φαντασία της έναν κόσμο διαφορετικό, εμπνευσμένο από τα παιχνίδια της. Ένας κόσμος που όμως, μήπως είναι εν τέλει και ο πραγματικός;

## Προβολές - Βραβεία
* Βραβείο Καλύτερης Ταινίας στο 4ο Βαλκανικό Φεστιβάλ, 2003
* Επίσημη Συμμετοχή στην 11η Μπιενάλε Ευρώπης και Μεσογείου, Αθήνα 2003
* Ειδικη προβολη στο Ινστιτούτο Καλών Τεχνών του Βερολίνου, Γερμανία 2004
* Προβολή στο Πανόραμα Πλατφόρμα 2004, Αθήνα 2004
* Ειδική Προβολή στο τμήμα "Digital Cinema" στο 45ο Διεθνές Φεστιβάλ Θεσσαλονίκης, 2004
* Επίσημη συμμετοχήστο Διεθνές Φεστιβάλ Ταινιών του Σικάγο, ΗΠΑ 2007

## Εξωτερικοί σύνδεσμοι
*Επίσημη Ιστοσελίδα - Ομάδα 24plus1
*IMDB

Κατηγορία:Ελληνικές ταινίες μικρού μήκους
Κατηγορία:Ταινίες του 2003
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Μπίλεφελντ

Το **Μπίλεφελντ** () είναι πόλη της Γερμανίας. Βρίσκεται στο βορειοανατολικό τμήμα του κρατιδίου της Βόρειας Ρηνανίας-Βεστφαλίας και έχει 324.912 κατοίκους (Δεκέμβριος 2007). Από το 1969 διαθέτει πανεπιστήμιο, το οποίο μεταμόρφωσε την πόλη σε οικονομικό και πολιτιστικό κέντρο.

## Παραπομπές


## Εξωτερικοί σύνδεσμοι
* 
* 
* Επίσημη ιστοσελίδα
* Ελληνική Κοινότητα Μπίλεφελντ
* 

Κατηγορία:Πόλεις της Βόρειας Ρηνανίας-Βεστφαλίας
Κατηγορία:Μέλη της Χανσεατικής Ένωσης
Α.Ο. Αστραπή Ψαροφαΐου

150px|μικρογραφία|Το λογότυπο της Αστραπής.
Ο **Α.Ο. Αστραπή Ψαροφαΐου** είναι αθλητικός σύλλογος στην Αχαΐα και έχει έδρα την συνοικία Ψαροφάι στην Πάτρα. Χρώματα του σωματείου είναι το κόκκινο και το μπλε. Το τμήμα ποδοσφαίρου έχει κατακτήσει δύο φορές το Πρωτάθλημα Αχαΐας και το Κύπελλο Αχαΐας

## Ιστορία

Ιδρύθηκε επίσημα το 1982, ενώ υπήρχε ως ανεξάρτητο σωματείο από το 1960 με την ονομασία *Ελλάς*. Μάλιστα την περίοδο 1981-82 πριν την αναγνώριση της σαν επίσημο σωματείο πήρε μέρος στο ανεπίσημο πρωτάθλημα της πόλης με το όνομα Αστραπή για πρώτη φορά. Ανήκει στη δύναμη της Ε.Π.Σ. Αχαΐας και έχει αριθμό μητρώου Ε.Π.Ο. 3574.

Ξεκίνησε από την Γ΄ Κατηγορία και το 1987 , μέσα σε πέντε χρόνια, ανέβηκε στην Α΄ Κατηγορία. Στην Σ' Κατηγορία πρωταγωνίστησε και σε δύο χρόνια ανέβηκε στην Δ΄ Εθνική όπου και παρέμεινε για τρία χρόνια. Το 1993 υποβιβάστηκε στο τοπικό πρωτάθλημα , και λόγω πολλών προβλημάτων που αντιμετώπισε ο σύλλογος και των συνεχόμενων υποβιβασμών , έφτασε το 1997 να μην συμμετάσχει σε καμία διοργάνωση φτάνοντας στα πρόθυρα της διάλυσης. Τότε την ομάδα ανέλαβαν παλιοί ποδοσφαιριστές και παράγοντες την οποία και κατέβασαν στο πρωτάθλημα της επόμενης περιόδου. Το 2004 κατέκτησε πάλι το πρωτάθλημα Αχαΐας και αγωνίστηκε για δύο συνεχόμενες χρονιές στην Δ εθνική υποβιβαζόμενη στην Α΄κατηγορία το 2006 όπου αγωνίζεται και σήμερα.

## Συμμετοχές σε εθνικές κατηγορίες
Η Αστραπή έχει 5 συμμετοχές στην Δ΄ Εθνική Κατηγορία .

Η Αστραπή έχει κατακτήσει δύο (2) πρωταθλήματα κι ένα (1) κύπελλο Αχαΐας. Πρώτο πρωτάθλημα την περίοδο 1989-90 και την περίοδο 2003-04. Στο κύπελλο έχει μία κατάκρηση το 1991-92 και μία φορά φιναλίστ την περίοδο 2003-04.

## Τελικοί κυπέλλων Αχαΐας για την Αστραπή

## Τίτλοι

* Πρωτάθλημα Αχαΐας: 1990, 2004
* Κύπελλο Αχαΐας: 1992
* φιναλίστ κυπέλλου Αχαΐας: 2004
* Πρωτάθλημα Β' κατηγορίας : 1987
* Πρωτάθλημα Γ' κατηγορίας : 2001

## Παραπομπές



Αστραπη
Αστραπη
Αστραπη
Αστραπη
Α.Ο. Δάφνη Πατρών

Ο **Αθλητικός Ποδοσφαιρικός Σύλλογος Δάφνη Πατρών**, είναι ελληνικό ποδοσφαιρικό σωματείο το οποίο εδρεύει στα Ζαρουχλέικα, συνοικία της Πάτρας. Ιδρύθηκε το 1965 με βασικά χρώματα το κίτρινο και το μπλε, με αριθμό μητρώου Ε.Π.Ο. 1148  και εγγεγραμένο σωματείο στη Γενική Γραμματία Αθλητισμού (Γ.Γ.Α.), στο άθλημα του ποδοσφαίρου.

Ανήκει στην δύναμη της Ε.Π.Σ. Αχαΐας και έχει κατακτήσει μια φορά το Πρωτάθλημα Αχαΐας την περίοδο 1987-88, αλλά δεν κατάφερε να ανέλθει στη Δ' Εθνική μέσω των μπαράζ ανόδου.

Ξεκίνησε από την Γ' τοπική κατηγορία την αγωνιστική περίοδο 1965-66. Ανέβηκε στην Β' κατηγορία το 1969-70 ενώ την περίοδο 1975-76 ανήλθε στην Α' κατηγορία όπου παρέμεινε έως το 1988-89.

## Συμμετοχές σε Εθνικά πρωταθλήματα
* **[[Ειδικό ερασιτεχνικό πρωτάθλημα ποδοσφαίρου|Μπαράζ Ανόδου για την Δ΄ Εθνική]]**: 1988

## Τίτλοι
* Πρωτάθλημα Α' Κατηγορία της Ε.Π.Σ. Αχαΐας: 1(1987'-88')
* Πρωτάθλημα Β' Κατηγορία της Ε.Π.Σ. Αχαΐας: 1 (2023'-24')
* Πρωτάθλημα Γ' Κατηγορία της Ε.Π.Σ. Αχαΐας: 2 (1968'-69', 2022'-23')

## Διαχρονική Πορεία
Συμμετοχές σε Α', Β' και Γ' Κατηγορία της Ε.Π.Σ. Αχαΐας

Α' Κατηγορία, 15 Συμμετοχές:1975'-76', 1976'-77', 1977'-78', 1978'-79, 1979'-1980, 1980'-1981', 1981'-82', 1982'-83', 1983'-84', 1984'-85', 1985'-86', 1986'-87', 1987'-88', 1988'-89', 2024'-25'.

Β' Κατηγορία, 25 Συμμετοχές: 1969'-70', 1970'-71', 1971'-72', 1972'-73', 1973'-74', 1974'-75', 1989'-90', 1990'-91', 1991'-92', 1992'-93', 1993'-94', 1994'-95', 1995'-96', 1996'-97', 1997'-98',2000'-01', 2001'-02', 2002'-03', 2005'-06', 2017'-18', 2019'-20', 2020'-21', 2021'-22', 2023'-24', 2025'-26'.

Γ' Κατηγορία, 21 Συμμετοχές: 1965'-66', 1966'-67', 1967'-68', 1968'-69', 1998'-99', 1999'-00', 2003'-04', 2004'-05', 2006'-07', 2007'-08', 2008'-09', 2009'-10', 2010'-11', 2011'-12', 2012'-13', 2013'-14', 2014'-15', 2015'-16', 2016'-17', 2018'-19', 2022'-23'.

## Παραπομπές


## Εξωτερικοί σύνδεσμοι
* 
* Ο Α.Π.Σ. Δάφνη Πατρών στην Ε.Π.Σ. Αχαΐας

Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1965
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1965
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Ε.Σ.Κ.Α.Η.
Α.Ο. Διακοπτού

right|thumb|250px|To έμβλημα του Α.Ο. Διακοπτού

Ο **Αθλητικός Όμιλος Διακοπτού** ήταν ποδοσφαιρικός σύλλογος της Αχαΐας με έδρα την κωμόπολη του Διακοπτού.

## Ιστορία
Ιδρύθηκε το 1981  με αριθμό μητρώου Ε.Π.Ο. 3201 κι ανήκει στην δύναμη της Ε.Π.Σ. Αχαΐας. Τα χρώματα του είναι το κίτρινο-μπλέ και αγωνίζεται στο γήπεδο Διακοπτού. Το 1992 συγχωνεύτηκε με την άλλη ομάδα του Διακοπτού τον Βουραικό. Το 2002 κατέκτησε το πρωτάθλημα Αχαΐας παίρνοντας μέρος στον Β΄ όμιλο όπου τερμάτισε δεύτερος πίσω από την Αχαϊκή αλλά αήττητος με 0 ήττες. Στα μπαράζ, αγώνες πρόκρισης μεταξύ 4 ομάδων, οι δύο πρώτοι από κάθε όμιλο, κέρδισε την άνοδο του στην Δ΄ Εθνική.

Την αγωνιστική περίοδο 2002-2003 έπαιξε στην Δ' Εθνική και υποβιβάστηκε την ίδια χρονιά , μετά από περίεργα γεγονότα που έγιναν η ομάδα δεν δήλωσε συμμετοχή στο επόμενο πρωτάθλημα της Α' κατηγορίας . Όπως αναφέρεται από τον τύπο της εποχής ενώ το Διακοπτό είχε εξασφαλίσει την παραμονή του  στον αγώνα με την Θύελλα Πατρών χάθηκαν οι καταστάσεις υγείας των ποδοσφαιριστών με επακόλουθο να μην μπορεί να διεξαχθεί ο αγώνας. Για την περίπτωση αυτή υπήρχε δεδικασμένο που προέβλεπε επανάληψη του αγώνα κι ενώ το Διακοπτό ήταν αδιάφορο για το αποτέλεσμα, ακόμα και με ήττα έμενε στην κατηγορία, αποφασίστηκε ο μηδενισμός της ομάδας και ο υποβιβασμός στην Α΄ κατηγορία.

Το 2007 η ομάδα επαναδραστηριοποιήθηκε με σκοπό να κατέβη στο πρωτάθλημα της Β΄ Κατηγορίας Ε.Π.Σ. Αχαΐας την αγωνιστική περίοδο 2007-08.

## Τίτλοι
* Πρωτάθλημα Ε.Π.Σ. Αχαΐας: 2002
* Πρωτάθλημα Β΄ Κατηγορίας Ε.Π.Σ. Αχαΐας: 2001

## Παραπομπές


## Πηγές
* Τάσος Σταθόπουλος, *Αχαϊκό ποδόσφαιρο, εκατόν είκοσι χρόνια (1891-2010)*, εκδόσεις Γιάννης Πικραμένος, Πάτρα 2010, ISBN 978-960-6628-27-6.
* Βασίλειος Οικονομόπουλος (εκδ.), *Πατρινό Αθλητικό Πανόραμα*, Εκδόσεις "ΠΑΝΟΡΑΜΑ", Πάτρα 1994, λήμμα "ΑΟ Διακοπτό"
* "Φωστήρας 35 χρόνια πορείας" Βασιλείου Κυριαζή , Πάτρα 2005

Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1981
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1981
Α.Ο. Άγιος Δημήτριος Πατρών

Ο **Α.Ο. Αγίου Δημητρίου** είναι αθλητικός σύλλογος της Πάτρας με έδρα την συνοικία Άνω Πόλης του Αγίου Δημητρίου, στην οποία οφείλει και το όνομα του. Ο σύλλογος διαθέτει τμήμα ποδοσφαίρου και παλιότερα και καλαθοσφαίρισης. Ιδρύθηκε το 1972 με χρώματα το κόκκινο και άσπρο.

## Ιστορία
### Τμήμα ποδοσφαίρου
Το τμήμα ποδοσφαίρου ιδρύθηκε το 1972 και ανήκει στη δύναμη της Ε.Π.Σ. Αχαΐας με αριθμό μητρώου Ε.Π.Ο. 1865. Έχει αγωνιστεί μια χρονιά στην Γ' Εθνική.

Ξεκίνησε την αγωνιστική του παρουσία από την Γ' κατηγορία το 1972-73 και μετά από δύο χρόνια ανέβηκε στην Β'. Στην Β' κατηγορία έπαιξε μόλις μία περίοδο, το 1974-75, και ανέβηκε την ίδια περίοδο στην Α' κατηγορία, στην οποία έπαιξε μέχρι το 1984 . Στην Α' κατηγορία έπαιξε άλλη μια χρονιά, και τελευταία, το 1994.

Η μεγαλύτερη επιτυχία του συλλόγου ήρθε την περίοδο 1978-79, όταν ως πρώτος του Α' ομίλου του πρωταθλήματος Αχαΐας αντιμετώπισε σε τελικό αγώνα τον πρώτο του Β' ομίλου **Δόξα Νιφορέικων**. Ο τελικός έγινε στα Προσφυγικά μπροστά σε 6.000 θεατές και ο Άγιος Δημήτριος νικώντας με σκορ 1-0 κέρδισε την άνοδο σε εθνική κατηγορία. Ο Σύλλογος έπαιξε στον αγώνα με τους: Π. Φιλόπουλο, Π Φιλόπουλο, Βγενόπουλο, Γαρταγάνη, Φωτόπουλο, Π. Πεφάνη, Α. Κολλυρόπουλο, Μούζιο, Γ. Σκληβανιώτη, Τοφταρόπουλο, Μερλίγκα, Σχοινά, Κατσιγιάννη και Χαραλαμπακόπουλο, με προπονητή τον Γ. Γερογιάννη.. Πρόεδρος του συλλόγου ήταν ο Γιώργος Κωστένης και προπονητής αρχικά ο Αντώνης Μαυρίας μέχρι τέσσερις αγωνιστικές πριν την λήξη, οπότε ανέλαβε ο Γιώργος Γερογιάννης.

Την αγωνιστική περίοδο 1979-80 ο Άγιος Δημήτριος αγωνίστηκε στην Εθνική Ερασιτεχνική κατηγορία, τη σημερινή Γ' Εθνική. Έπαιξε στον Β' όμιλο με άλλους 20 συλλόγους από όλη την Πελοπόννησο την Κρήτη και την Ήπειρο. Σε 38 αγώνες σημείωσε 14 νίκες, 6 ισοπαλίες και 16 ήττες. Κατέλαβε την 13η θέση και υποβιβάστηκε στην Α΄ κατηγορία του πρωταθλήματος Αχαΐας.

### Τίτλοι

* Πρωτάθλημα Αχαΐας: 1979
* Πρωτάθλημα Β΄ κατηγορίας: 1978, 1995

## Τμήμα καλαθοσφαίρισης

Το τμήμα καλαθοσφαίρισης του Αγίου Δημητρίου έχει παρουσίες μόνο στα τοπικά πρωταθλήματα της ΕΣΚΑ-Η. Τα τελευταία χρονια έχει σταθερή παρουσία στο πρωτάθλημα της Γ΄1 ΕΣΚΑ-Η χωρίς κάποια ιδιαίτερη διάκριση.

## Παραπομπές


## Πηγές
* *Πατρινό Αθλητικό Πανόραμα*, Βασίλης Οικονομόπουλος, Πάτρα 1994
* Λεύκωμα "100 χρόνια Πατραϊκό ποδόσφαιρο" Δήμος Πατρέων 2006
* Τάσος Σταθόπουλος, *Αχαϊκό ποδόσφαιρο, εκατόν είκοσι χρόνια (1891-2010), εκδόσεις Γιάννης Πικραμένος, Πάτρα 2010 , ISBN 978-968-6628-27-6*  


Κατηγορία:Αθλητικοί σύλλογοι Αχαΐας 
Κατηγορία:Ποδοσφαιρικές ομάδες Ελλάδας 
Κατηγορία:Ελληνικοί σύλλογοι καλαθοσφαίρισης 
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις αθλητικών συλλόγων το 1972
Κατηγορία:Ιδρύσεις ποδοσφαιρικών ομάδων το 1972 
Κατηγορία:Ιδρύσεις ομάδων καλαθοσφαίρισης σε άγνωστο έτος
Σταθμός ΚΑΤ (Μετρό Αθήνας)

Ο **Σταθμός ΚΑΤ** είναι σταθμός του μετρό της Αθήνας, επί της γραμμής 1 στη χιλιομετρική θέση 24,631 από τον σταθμό Πειραιά. Βρίσκεται στην Κηφισιά και το όνομά του προέρχεται από το παρακείμενο νοσοκομείο ατυχημάτων ΚΑΤ. Εγκαινιάστηκε στις 27 Μαρτίου 1989 και η σημερινή του μορφή ανάγεται στο 2004, όταν και ανακαινίστηκαν (σταδιακά, το 2003 - 2004) όλοι οι σταθμοί της γραμμής 1 εν όψει των Ολυμπιακών Αγώνων της Αθήνας. Διαθέτει δύο πλευρικές αποβάθρες.

## Σταθμός ανταπόκρισης με αστικά λεωφορεία
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 10 λεωφορειακές γραμμές Α7, Β9, Χ14, 500, 501, 504, 550, 721 δημοτική συγκοινωνία Αμαρουσίου] 020, 080 και η δημοτική συγκοινωνία Λυκόβρυσης-Πεύκης

## Δομή σταθμού

## Συμβάντα

Στις 7 Νοεμβρίου 2000 και ώρα 14:15, σημειώθηκε σύγκρουση δύο συρμών πλησίον του σταθμού, με 34 τραυματίες. Ο προπορευόμενος συρμός, με αριθμό κυκλοφορίας 16, ακινητοποιήθηκε προ του σταθμού λόγω κόκκινης ένδειξης του σηματοδότη και λίγο μετά προσέκρουσε σε αυτόν ο συρμός με αριθμό κυκλοφορίας 17, που έπονταν. Η σύγκρουση ήταν σφοδρή και είχε ως αποτέλεσμα τον εκτροχιασμό δύο βαγονιών του πρώτου και ενός του δεύτερου συρμού, ενώ για αρκετές ώρες διεκόπη η κίνηση των συρμών μεταξύ των σταθμών Ειρήνης και Κηφισιάς.

ΚΑΤ
ΚΑΤ
Π.Α.Σ. Πατραϊκός

Ο **Πατραϊκός Ποδοσφαιρικός Αθλητικός Σύλλογος** υπήρξε σύλλογος της Πάτρας, ο οποίος δραστηριοποιήθηκε στον χώρο του ποδόσφαιρου. 

Ιδρύθηκε το 1993 ως **Α.Ο. Παναθηναϊκός [[Σκαγιοπούλειο Πάτρας|Σκαγιοπουλείου]]** από φίλους του Παναθηναϊκού στην πόλη και με πρόεδρο τον Στάθη Μουτζουρούλια. Ανήκε στη δύναμη της   Ε.Π.Σ. Αχαΐας, είχε χρώματα το πράσινο και το άσπρο και έμβλημα ήταν το τριφύλλι. Αρχικά, χρησιμοποιούσε για έδρα το γήπεδο του Λαδόπουλου. 

Σε τέσσερα χρόνια πέτυχε δύο ανόδους και το 1999 κατέκτησε το πρωτάθλημα Α' Κατηγορίας Αχαΐας. Το 2000 μετονομάστηκε σε Πατραϊκός Α.Ο. διατηρώντας την ίδια εμφάνιση, αλλά με νέο σήμα το φάρο –σύμβολο των Πατρών– και έδρα στο γήπεδο Προσφυγικών. Διαδοχικοί προβιβασμοί οδήγησαν τον σύλλογο σε συμμετοχή έως τη Β΄ Εθνική, κατόπιν δε τριετούς παρουσίας στην κατηγορία (2001-2004) απορρόφησε τη συμπολίτισσα Παναχαϊκή. Σκοπός υπήρξε η διαγραφή των σοβαρών οικονομικών χρεών εκείνης, οπότε τα δύο σωματεία ίδρυσαν την Π.Α.Ε. Παναχαϊκή Γυμναστική Εταιρεία 2005 μέσω τροποποίησης του καταστατικού του Πατραϊκού.

thumb|200px|right|Το έμβλημα του Παναθηναϊκού Σκαγιοπουλείου

## Συμμετοχές σε εθνικές κατηγορίες
* Τρεις (3) στη Β΄ Εθνική: 2002, 2003, 2004
* Μία (1) στη Γ΄ Εθνική: 2001
* Μία (1) στη Δ΄ Εθνική: 2000

## Τίτλοι
* 1 Πρωτάθλημα Γ΄ Εθνικής: 2001
* 1 Πρωτάθλημα Δ΄ Εθνικής: 2000 *<small>([[Δ΄ Εθνική ποδοσφαίρου ανδρών#Οι πρωταθλητές|στο 2ο των τεσσάρων ομίλων]])</small>*
* 1 Πρωτάθλημα Α΄ Κατηγορίας ΕΠΣ Αχαΐας: 1999 *<small>(ως Παναθηναϊκός Σκαγιοπουλείου)</small>*
* 1 Κύπελλο ΕΠΣ Αχαΐας: 2000
* 2 Πρωταθλήματα Νέων Β΄-Γ΄ Εθνικής: 2002, 2003.

## Πηγές
* Εφημερίδες και περιοδικά της Αθήνας: *Έθνος*, *Τα Νέα*, *Ελευθεροτυπία*, *Εθνοσπόρ*, *Απογευματινή*, *Αθλητική Ηχώ*, *Φίλαθλος*, *Φως των σπορ*
* Εφημερίδες της Πάτρας: *Πελοπόννησος*, *Η Ημέρα*, *Τα Γεγονότα*, *Η Γνώμη*, *Εθνικός Κήρυξ*, *Αλλαγή*, *Sport Weak*
* Βασίλης Οικονομόπουλος (εκδότης), *Πατρινό Αθλητικό Πανόραμα*, Πάτρα 1994
* Περιοδικό *Οι Παγκόσμιοι*
* Βασίλειος Κυριαζής, *Φωστήρας 35 χρόνια πορείας*, 2005

Πατραικος
Πατραικος
Πατραικος
Σταθμός Άγιος Ελευθέριος (Μετρό Αθήνας)

Ο **Σταθμός Άγιος Ελευθέριος** είναι σταθμός του μετρό της Αθήνας, επί της γραμμής 1 στη χιλιομετρική θέση 14,668 από το σταθμό Πειραιά. Βρίσκεται στην Αθήνα και το όνομά του προέρχεται από τον γειτονικό Ιερό Ναό του Αγίου Ελευθερίου. Είναι εν μέρει επιφανειακός και εν μέρει υπέργειος, τύπου γέφυρας, καθώς το ένα τρίτο του μήκους του σταθμού βρίσκεται σε οδική και σιδηροδρομική γέφυρα. Διαθέτει δυο πλευρικές αποβάθρες και βρίσκεται στην διασταύρωση της λεωφόρου Ιωνίας με τις οδούς Τσούντα και Σαρανταπόρου, πλησίον του γηπέδου του Σπόρτιγκ. Ο σταθμός *Αγίου Ελευθερίου* κατασκευάστηκε κατόπιν εξαετών κινητοποιήσεων των κατοίκων της περιοχής, με την καθοδήγηση των περιοίκων Σμπαρούνη και του εφημέριου του Ιερού Ναού Αγίου Ελευθερίου οδού Αχαρνών Κωνσταντίνου Παναγιωτόπουλου,  οι οποίοι δεν εξυπηρετούνταν από τους σταθμούς Άνω Πατησίων και Κάτω Πατησίων, λόγω της μεγάλης απόστασης μεταξύ των δύο αυτών σταθμών.

Εγκαινιάστηκε στις 4 Αυγούστου 1961 (4 χρόνια μετά την ολοκλήρωση της επέκτασης της γραμμής 1 προς τα βόρεια το 1957, όταν η γραμμή έφτασε στην Κηφισιά) και η σημερινή του μορφή ανάγεται στο Δεκέμβριο του 2001. Μάλιστα ήταν από τους δύο πρώτους σταθμούς όπου ξεκίνησε ο εκσυγχρονισμός των σταθμών της Γραμμής 1 (συνολικά στη γραμμή, ολοκληρώθηκε σταδιακά το 2003 - 2004) εν όψει των Ολυμπιακών Αγώνων της Αθήνας, μαζί με τον σταθμό του Πειραιά, αν και στον Πειραιά η τελική ανάπλαση ολοκληρώθηκε 1 χρόνο νωρίτερα, τον Δεκέμβριο του 2000. Η ανακαίνιση του σταθμού Άγιος Ελευθέριος, τον κατέστησε επίσης προσβάσιμο σε άτομα με μειωμένη κινητικότητα (ΑΜΕΑ / άτομα με ειδικές ανάγκες), καθώς, παράλληλα με την αισθητική του ανακαίνιση, προστέθηκαν τότε και ανελκυστήρες για την ευκολότερη προσβασιμότητα στις δυο πλευρικές αποβάθρες του σταθμού.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 9 λεωφορειακές γραμμές και 5 γραμμές τρόλεϊ 3, 5, 6, 11, 14, Α8, Β9, 024, 444, 500, 605, 619, 703, 755, 755Β.

## Δομή σταθμού

## Αναφορές


Αγιος Ελευθεριος
Αγιος Ελευθεριος
Πατραϊκός Όμιλος Φιλάθλων

Ο **Πατραϊκός Όμιλος Φιλάθλων** είναι παλιό ιστορικό σωματείο της Πάτρας που ιδρύθηκε την 1η Σεπτεμβρίου 1959 με τη συγχώνευση του Αστέρα που υπήρχε από το 1939 και της Δόξας Πάτρας που υπήρχε από το 1946.

Με τη συγχώνευση του 1959 ονομάστηκε "Πατραϊκός Αθλητικός Όμιλος" με χρώματα γαλάζιο και λευκό. Έμβλημα είχε τον ολυμπιακό πεντάκυκλο και τμήματα ποδοσφαίρου, κλασσικού αθλητισμού και καλαθοσφαίρισης . Το 1960 προσάρτησε και τον Αχιλλέα αλλάζοντας το όνομα σε "Πατραϊκός Όμιλος Φιλάθλων" και τα χρώματα από γαλάζιο σε πράσινο. Με την προσάρτηση του Αχιλλέα απέκτησε και τμήματα κολύμβησης και υδατοσφαίρισης.

Έδρα είχε τη συνοικία του Αγίου Διονυσίου και γήπεδο αυτό του Αχιλλέα που υπήρχε μέχρι τη δεκαετία του '90 στη συνοικία. Το 1967 συγχωνεύτηκε λόγω του αναγκαστικού νόμου της χούντας το με τις ομάδες Α.Π.Σ. Ολυμπιακός, Α.Π.Σ. Θύελλα, Προοδευτική, Ηρακλής, Απόλλωνας και Αχιλλέας για να ιδρυθεί ο Α.Π.Σ. Πάτραι.

Σήμερα υπάρχει ο Πατραϊκός Ο.Φ. σαν σύλλογος που καλλιεργεί μόνο το Πινγκ Πονγκ το μοναδικό τμήμα που θεωρείται από πολλούς συνέχεια του συλλόγου μετά τη συγχώνευση του 1967.

## Τμήμα ποδοσφαίρου
Το τμήμα ποδοσφαίρου ήταν από τα πρώτα του συλλόγου που ιδρύθηκαν το 1959. Ξεκίνησε από την Α' κατηγορία της Ε.Π.Σ. Πατρών και σε δύο χρόνια το 1962 τερμάτισε 2ος κερδίζοντας τη συμμετοχή του στους αγώνες πρόκρισης στη Β' εθνική όπου και κατάφερε και προκρίθηκε. Συμμετείχε τρεις φορές στη Β' εθνική το 1962, 1963 και το 1965 και δύο φορές στην Γ' εθνική το 1966 και το 1967 όπου διαλύθηκε μετά την αναγκαστικά συγχώνευση.

### Αγωνιστική Πορεία

### Τίτλοι
* Πρωταθλητής Ε.Π.Σ. Αχαΐας: 1964

## Τμήμα Υδατοσφαίρισης
Το τμήμα υδατοσφαίρισης του Πατραϊκού ιδρύθηκε το 1960 με την προσάρτηση του Αχιλλέα που διατηρούσε ανάλογο τμήμα και αγωνιζόταν στην Α΄ Εθνική. Η ένωση έδωσε όμως την ευκαιρία σε πολλούς παίκτες του Αχιλλέα να φύγουν και να πάνε στον Ν.Ο. Πατρών με αποτέλεσμα την αποδυνάμωση της ομάδας. Αγωνίστηκε στην Α' εθνική το 1960 αμέσως με την ίδρυση του-μετονομασία για να υποβιβαστεί και να επιστρέψει το 1964 όπου πάλι υποβιβάστηκε αμέσως. Στη συνέχεια υποβιβάστηκε στην Γ΄ εθνική για να επιστρέψει στη Β' όπου αγωνιζόταν έως το 1971 όπου διαλύθηκε το τμήμα.

### Συμμετοχές
* Α΄ εθνική : 1961, 1964
* Β΄ Εθνική: 1962, 1963, 1965, 1968, 1969, 1970, 1971
* Γ΄ Εθνική: 1966, 1967,

## Παραπομπές


## Πηγές
* Βασίλειος Οικονομόπουλος (εκδ.), *Πατρινό αθλητικό πανόραμα*, Πάτρα 1994
* Τάσσος Σταθόπουλος, *Αχαϊκό Ποδόσφαιρο. Εκατόν Είκοσι Χρόνια (1891-2010)*, Εκδόσεις "Γιάννης Πικραμένος", Πάτρα 2010 ISBN 978-960-6628-27-6
* Για το τμήμα υδατοσφαίρισης: εφημερίδα *Τα Σπορ Νοτιοδυτικής Ελλάδος*, φύλλο 25 Νοεμβρίου 1975, αφιέρωμα στο τμήμα υδατοσφαίρισης του Αχιλλέα (η εφημερίδα υπάρχει στη Δημοτική βιβλιοθήκη Πατρών)

Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1959
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1959
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1959
Κατηγορία:Σωματεία Ε.Σ.Κ.Α.Η.
Κατηγορία:Ελληνικοί σύλλογοι υδατοσφαίρισης
Κατάλογος προέδρων των Ηνωμένων Πολιτειών

Ο **κατάλογος Προέδρων των Ηνωμένων Πολιτειών**, περιλαμβάνει τους 47 (κατά το ) αρχηγούς κράτους και κυβερνήσης, στην ιστορία των Ηνωμένων Πολιτειών. Ο κατάλογος περιλαμβάνει μόνο αυτά τα άτομα που ορκίστηκαν ως Πρόεδροι των Ηνωμένων Πολιτειών μετά την επικύρωση του Συντάγματος των Ηνωμένων Πολιτειών, η οποία έλαβε χώρα το 1789. Για τους Αμερικανούς ηγέτες πριν από την επικύρωση του Συντάγματος των Ηνωμένων Πολιτειών, βλέπε τους Προέδρους του Ηπειρωτικού Κογκρέσσου. Ο κατάλογος δεν περιλαμβάνει κανέναν εκτελέσαντα χρέη Προέδρου των Ηνωμένων Πολιτειών υπό την 25η Τροποποίηση του Συντάγματος των Ηνωμένων Πολιτειών.

Η αρίθμηση ακολουθεί τη σειρά μη διακεκομμένων θητειών κάθε ατόμου. Για παράδειγμα, ο Τζορτζ Ουάσινγκτον υπηρέτησε δύο συνεχόμενες θητείες και μετρά ως ο πρώτος πρόεδρος (όχι ως πρώτος και δεύτερος). Ο Τζέραλντ Φορντ, ανέλαβε την προεδρία μετά την παραίτηση του Ρίτσαρντ Νίξον, υπηρετώντας το υπόλοιπο της δεύτερης θητείας του τελευταίου. Το γεγονός ότι ο Φορντ δεν εξελέγη στο αξίωμα δεν επηρεάζει την αρίθμηση, που τον κατατάσσει ως 38ο πρόεδρο. Ο Γκρόβερ Κλίβελαντ υπηρέτησε δύο μη συνεχόμενες θητείες και μετρά ως 22ος και 24ος Πρόεδρος των Η.Π.Α.

**Τα χρώματα δείχνουν την κομματική τοποθέτηση κάθε Προέδρου.*

## Δείτε ακόμη

* Πρόεδρος των ΗΠΑ 
* Κατάλογος Αντιπροέδρων των ΗΠΑ
* Αντιπρόεδρος των ΗΠΑ 
* Ομοσπονδιακή Κυβέρνηση των ΗΠΑ 
* Λευκός Οίκος 

## Σημειώσεις


## Πηγές
* Frank Freidel and Hugh S. Sidey, "The Presidents of the United States" . The White House.
* Robert S. Summers, "POTUS: Presidents of the United States". Internet Public Library.

Κατηγορία:Πολιτική ιστορία των Ηνωμένων Πολιτειών
*
Προεδροι
Αντιοχίς

Με το όνομα **Αντιοχίς** ή **Αντιοχίδα** μπορεί να εννοούνται τα παρακάτω:

## Πρόσωπα
* Αντιοχίς (κόρη Σέλευκου Β΄). Αδελφή του Αντιόχου Γ΄ του Μεγάλου.
* Αντιοχίς της Καππαδοκίας. Κόρη του Αντιόχου Γ΄ του Μεγάλου και σύζυγος του Αριαράθη Δ΄ της Καππαδοκίας.
* Αντιοχίς. Κόρη του Αχαιού, αδελφή της βασίλισσας Λαοδίκης και του Ανδρομάχου, σύζυγος του Άτταλου εκ Τίου και μητέρα του Άτταλου Α΄ της Περγάμου.
* Αντιοχίς της Κομμαγηνής, κόρη τού Αντιόχου Α΄ Θεού της Κομμαγηνής.

## Πόλεις
* Η περιοχή γύρω από την Αντιόχεια τη Μεγάλη, πρωτεύουσα της Συρίας

## Φυλές
* Αντιοχίς (φυλή) ή Αντιοχίδα, φυλή της αρχαίας Αθήνας, προς τιμή του Αντίοχου, του γιου του Ηρακλή, από την οποία καταγόταν και ο Σωκράτης.